**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 20.03.2018 г., ПРОТОКОЛ № 4**

 **ПО ТОЧКА ПЪРВА**

**Предложение относно изменение и допълнение на Наредбата за определяне размера на местните данъци на територията на община Трявна, приета с Решение № 3/26.01.2009 на Общински съвет - Трявна.**

**Вносител:Кметът на общината**

**Р Е Ш Е Н И Е № 21**

На основание чл. 21, ал 2 от ЗМСМА, във връзка с чл.1, ал.2 от ЗМДТ, Общински съвет – Трявна

**Р Е Ш И:**

**I**.Допълва и изменя Наредбата за определяне размера на местните данъци на територията на община Трявна, приета с Решение № 3/26.01.2009 г.

1. **Изменя чл.41, ал.4:**

**Било**: Данъкът за триколка на база общото тегло е както следва:

1. До 400,кг включително – 4 лв.

2.Над 400 кг – 6 лв.

**Става:** Данъкът за триколесно превозно средство, определено в чл.4 от Регламент /ЕС/ № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства /ОВ, L 60/52 от 2 март 2013 г./ , наричан по нататък „Регламент /ЕС/ № 168/2013“ на база на общото тегло в размер, е както следва:

 1. До 400 кг включително – от 4 лв.

1. Над 400 кг – от 6 лв.

 **2** **Изменя чл.41 ал.8:**

**Било:** Данъкът за специализирани строителни машини /бетоновози, бетонни помпи и др./, автокранове, специализирани ремаркета за превоз на тежки или извънгабаритни товари и други специални автомобили, без тролейбусите, е в размер на 50 лв.

**Става:** Данъкът за специализирани строителни машини /бетоновози, бетон-помпи и др./, автокранове, и други специални автомобили, без тролейбусите, е в размер на 50 лв.

**3. Изменя чл.41 ал.9**

**Било**: Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона е в размер 100 лв.

**Става:** Данъкът за автокранове с товароподемност над 40 тона е в размер 100лв.

**4. Изменя чл.41 ал.12**

**Било:** Данъкът за моторни шейни и превозни средства от категория L7 е по Закона за движението по пътищата е в размер на 30 лв.

**Става:** Данъкът за моторни шейни и четириколесни превозни средства, определени в чл. 4 от Регламент (ЕС) № 168/2013, е в размер 30 лв.

**5.Изменя чл.47**

**Било**: Данъкът се внася в приход на бюджета на общината, по постоянен адрес, съответно седалището на собственика, подал декларацията, а когато не е подадена такава и в случаите по чл.54, ал.2 от Закона за местните данъци и такси – в приход на общината, в която е регистрирано превозното средство.

**Става:** Данъкът се внася в приход на бюджета на общината, по постоянен адрес, съответно седалището на собственика, подал декларацията, а когато не е подадена такава и в случаите по чл.54, ал.5 от Закона за местните данъци и такси – в приход на общината, в която е регистрирано превозното средство.

**6.Изменя чл.61 ал.1 и 2:**

**Ал.1 Било**: Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:

ДДТГ = ГДТПП х БМ, където

 12

ДДТГ е дължимият данък върху таксиметров превоз на пътници за текущата година.

ГДТПП е размерът на годишния данък върху таксиметров превоз на пътници по чл. 59, ал. 1.

БМ е броят на месеците от текущата година, следващи месеца на издаване на разрешението за извършване на таксиметров превоз на пътници.

**Става**: Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:

ДДТГ е дължимият данък върху таксиметров превоз на пътници за текущата година;

ГДТПП е размерът на годишния данък върху таксиметров превоз на пътници по чл. 61ф от ЗМДТ;

БМ е броят на календарните месеци от текущата година, съответстващи на срока, за който е издадено разрешението за извършване на таксиметров превоз на пътници.

Ал.2 Било: Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:

НВДТПП = ПГДТПП х БМ, където

 12

НВДТПП е недължимо внесената част от данъка върху таксиметров превоз на пътници за текущата година.

ПГДТПП е платеният годишен данък върху таксиметров превоз на пътници за текущата година.

БМ е броят на месеците от текущата година, следващи месеца на прекратяване на разрешението за извършване на таксиметров превоз на пътници

**Става:** Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

НВДТПП е недължимо внесената част от данъка върху таксиметров превоз на пътници за текущата година;

ПДТПП – платеният данък върху таксиметров превоз на пътници за срока, за който е издадено разрешението;

БМ – броят на календарните месеци, за които е издадено разрешението и е платен данъкът върху таксиметров превоз на пътници;

ОМ – оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

**II**. Допълнението на Наредбата за определяне размера на местните данъци на територията на община Трявна влизат в сила от датата на приемане на настоящото Решение.

 Прието с 12 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**